[{"text_idx": "#000000", "text": "ebook \"Body language in Flirt & Romance\"ArticlesWebinar"}, {"text_idx": "#000001", "text": "\"Keskealistest naistest, kes teisel pool maakera elavale su\u0308mpaatsele eruso\u0303java\u0308elasele ko\u0303ik oma sa\u0308a\u0308stud saatnud, on vahel \"O\u0303htulehes\" vo\u0303i \"Pealtna\u0308gijas\" juttu olnud. Kui palju vo\u0303iks olla u\u0308ksikuid keskealisi eesti mehi, kes kohtinguportaalis tegutsevate petturite o\u0303nge la\u0308inud, saab vaid oletada. Mehed tavapa\u0308raselt ei ra\u0308a\u0308gi sellistel teemadel isegi oma parimatele so\u0303pradele,\" u\u0308tleb psu\u0308hholoog ja kehakeele ekspert U\u0308lli Kukuma\u0308gi."}, {"text_idx": "#000002", "text": "\"Huvitav on to\u0303ik, et u\u0308ks populaarsemaid erialasid Nigeeria u\u0308likoolides olevat psu\u0308hholoogia ning to\u0303ena\u0308oliselt vo\u0303ib see olla nii ka teistes riikides, kus suurimad internetipettustele orienteeritud grupeeringud asuvad. Inimka\u0308itumise tundmine on kindlasti u\u0308ks po\u0303hjustest, miks dating scammerid niivo\u0303rd osavalt inimpsu\u0308hhikaga manipuleerida oskavad, isegi kui nende \"profiilid\" tutvumisportaalides sageli eriti nutikalt koostatud pole. Nad teavad pa\u0308ris ha\u0308sti, kuidas sundida armunud daitingpartnerit rahakotiraudu avama. \"Igasuguse manipulatsiooni aluseks on tavaliselt tekitada ohvris su\u0308u\u0308tunnet, kaastunnet vo\u0303i ohutunnet. Need kolm manipulatsiooni vo\u0303tet on kasutusel ka internetipettustes\"."}, {"text_idx": "#000003", "text": "Oled u\u0308ksik, otsid partnerit? \"Maailmas on u\u0308ksikute inimeste hulk kasvanud u\u0308le 50% kogu elanikkonnast. Inimene on aga enda olemuselt sotsiaalne olevus. Enamikule meist on u\u0308ksindus raskesti talutav. Seda enam, et na\u0308iteks lahutuse puhul on tavaline, et senisest suhtluskonnast vo\u0303o\u0303rdutakse.\""}, {"text_idx": "#000004", "text": "Noorematel on uute tutvuste so\u0303lmimine veidi kergem, kuna ka\u0308iakse va\u0308ljas, kuid ko\u0303ige haavatavamad ongi U\u0308lli so\u0303nul inimesed vanuses 45 ja u\u0308le selle, kelle elu kulgeb rutiinselt to\u0308o\u0308 ja kodu vahel. Just seeto\u0303ttu tulevad kasutusele kohtinguportaalid. Netipetturi ideaalne ohver on u\u0308ksik inimene ning mida va\u0308hem on sellel u\u0308ksikul so\u0303pru, seda mo\u0303jutatavam ta on. Ning ko\u0303ige haavatavamad on inimesed, kes vanemad kui 45 eluaastat."}, {"text_idx": "#000005", "text": "Pealegi on hilissu\u0308gis U\u0308lli so\u0303nul ideaalne aeg armumiseks. \"Inimesed on kodusemad, neil on rohkem aega arvuti taga istumiseks ja suhtlemiseks. Ning isea\u0308ranis kerge on raha va\u0308lja petta empaatia vo\u0303imelistelt, suure su\u0308damega kaastundlikelt inimestelt.\""}, {"text_idx": "#000006", "text": "Igapa\u0308evasest netis suhtlemisest tekib va\u0308ga kergesti so\u0303ltuvus. Tavapa\u0308raselt toimub so\u0303numite vahetamine va\u0308ga emotsionaalselt ja intensiivselt, mis omakorda vo\u0303imendab so\u0303ltuvuse teket. \"Ning isegi kui hinges kripeldabki kahtlus, et ko\u0303ik ei pruugi olla nii ideaalne nagu suhtluspartner end kirjeldab, on sellest so\u0303ltuvusest va\u0308ga raske end vabaks vo\u0303idelda. Kuigi internet on ta\u0308is hoiatusi scammerite kohta, ei taheta neid uskuda lootuses, et meie \"suhte\" kohta need ei ka\u0308i,\" u\u0308tleb U\u0308lli, \"isegi kui scammer oma profiilipildina David Cameroni fotot kasutab? U\u0308ldiselt kasutatakse ku\u0308ll va\u0308hemtuntud inimeste fotosid, kuid u\u0308he saksa laulja ja populaarse USA so\u0303java\u0308elase fotosid on scammerid enda piltidena presenteerinud juba viis aastat!\""}, {"text_idx": "#000007", "text": "Interneti datingu eripa\u0308raks on ka see, et tegelikult suhtleme enda \"kujutletava\" partneriga. See ta\u0308hendab omakorda, et saame teda idealiseerida, mis reaalses elus teist inimest kohates on tunduvalt keerulisem. Armumine on teatud ma\u0308a\u0308ral sarnane so\u0303ltuvusha\u0308iretega. Me tahame seda tunnet kogeda ikka ja ja\u0308lle ning u\u0308ha intensiivsemas vormis.\""}, {"text_idx": "#000008", "text": "Scammerid kasutavad U\u0308lli so\u0303nul oskuslikult ajafaktorit: juba la\u0308hitulevikus kohtume \"pa\u0308riselt\", silmast-silma. \"Va\u0308idetav ameeriklane na\u0308iteks kirjutab, et so\u0303idab Helsinkisse konverentsile, saame kokku! Ohver juba ro\u0303o\u0303mustab, kui petis talle ja\u0308rgmises kirjas teatab - oi, kui kahju, kiireloomuline asi tuli vahele, pidin varem a\u0308ra so\u0303itma. \"Kohtume la\u0308hiajal\" on scammerite tu\u0308u\u0308piline ajafaktor. \"Teiseks on petised va\u0308ga varmad u\u0308hist tulevikkku planeerima. Kiirelt toimub u\u0308leminek \"mina\", \"sina\" vormilt \"meie\" kasutusele."}, {"text_idx": "#000009", "text": "Scammereid tavaliselt ei toimeta u\u0308ksinda, vaid on osad laiahaardelisest vo\u0303rgustikust, mis kahjuks vo\u0303ib olla rahvusvaheline, kinnitab U\u0308lli, kes nii enda uue raamatu tarbeks, rahvusvahelistes daiting portaalides u\u0308le paari aasta uurimisto\u0308o\u0308d teinud on. \"U\u0308ks neist, kes enda vo\u0303ltsprofiilis kasutas Su\u0308u\u0308ria ajakirjaniku fotosid, kasutas na\u0308iteks California numbri ning samaegselt asus ta \"laps\" Inglismaa telefoninumbrit. Ning need u\u0308hendused pole vaesed. Nad vo\u0303ivad teile korraldada kohtumise interneti-va\u0308ljavalituga, lausa u\u0308hise puhkuse mo\u0303nes kaunis kuurordis.\" Seeja\u0308rel veel kaks na\u0308dalat aktiivset netisuhtlust ja \"su\u0308mpaatse eruso\u0303java\u0308elasega\" juhtub mingi ootamatus, mille tarbeks ta ohvrilt laenu ku\u0308sib."}, {"text_idx": "#000010", "text": "\"Tu\u0308u\u0308piline online daitingu meesscammeri profiil on so\u0303java\u0308elane, selle ameti ko\u0303ikvo\u0303imalikes variantides - ohvitser, kolonel, mereva\u0308elane, lendur jne. So\u0303java\u0308earst on viimasel ajal uus scammerite seas populaarsust koguv amet. Insenerid, alates teede-ehitajatest vo\u0303i veetrasside rajajatest naftapuurtornidel to\u0308o\u0308tajateni. Viimasel ajal on \"tulnud moodi\" \"hydro survivorid\" ehk siis veemaardlate uurijad. Hea amet on scammeri jaoks ka meremees. Ko\u0303lab ju usutavalt, kui \"meremees\" kirjutab, et temalt on piraatide kartuses mobiil a\u0308ra korjatud. Vo\u0303i ongi piraadid tema laeva kaaperdanud ning no\u0303uavad nu\u0308u\u0308d tema eest lunaraha,\" nendib U\u0308lli. \"Niisama usutavalt mo\u0303jub U\u0308RO heaks eraettevo\u0303tjana/allto\u0308o\u0308vo\u0303tjana to\u0308o\u0308tamine. Tavaliselt on nad arengumaades missioonidel - ehitavad laseaedu vo\u0303i koole. Tu\u0308u\u0308piline legend on, et mingi objekti ehitusel on mingi etapp lo\u0303petatud, kuid U\u0308RO-le esitatud arved laekumata, ja seeto\u0303ttu raha napib ning ehitusega ei saa edasi minna.\""}, {"text_idx": "#000012", "text": "Muude na\u0308itajate poolest on meesnetipetturid tavaliselt pikemat kasvu, 40ndate eluaastate lo\u0303pus vo\u0303i vanemad, ei huvitu poliitikast ning haritud. Tavaliselt lahutatud vo\u0303i va\u0308rskelt lesestunud la\u0308bi traagilise o\u0303nnetuse. U\u0308le u\u0308he lapse neil tavaliselt pole ja lapse iga ja\u0308a\u0308b vahemikku 7-14. Vanemad surnud, o\u0303desid-vendi neil pole. Ning ko\u0303ik nad otsivad pikaajalist pu\u0308sisuhet."}, {"text_idx": "#000013", "text": "U\u0308lli jaoks oli uurimisto\u0308o\u0308d tehes ha\u0308mmastav kogeda, kui lihtne on vo\u0303o\u0303raid identiteete varastada. Ning kui lihtne on petturil Western Unioni vo\u0303i Moneygrami kaudu raha ka\u0308tte saada. Ta peab teadma vaid parooli, mis raha saatja talle saadab. Mul on olemas isiklik kogemus, kus suhtlesin \"ameeriklasest ralliautodega tegeleva remondito\u0308o\u0308koja omanikuga\", kes reisis Egiptusesse ning vajas oma so\u0303nul to\u0308o\u0308riistade rentimiseks laenu. Saatis mulle ka pildi oma passist. Ameerika passide na\u0308idised koos seerianumbritega on ju netis vabalt olemas, mees oli lihtsalt passipildid ja nime a\u0308ra vahetanud. Photoshop on ju leiutatud. Saatsin talle Western Unioniga 100 eurot ja ta saigi selle ka\u0308tte. Vo\u0303ltsitud passiga!\""}, {"text_idx": "#000015", "text": "Tavaline on, et scammerid soovivad kiirelt Tinderist vo\u0303i mo\u0303nest muust kohtinguportaalist minna u\u0308le suhtlusele emeilde, WhatsUppi, Viberisse vo\u0303i KIK-i kaudu."}, {"text_idx": "#000016", "text": "Mida vo\u0303iks soovitada hoidumaks scammeritest? Uurige ja\u0308rele, mis kell ta teid esmakordselt laikis ja mis ajal tavapa\u0308raselt so\u0303numeid saadab? Sellega saate teada, kas ta ka reaalselt viibib ajatsoonis nagu ta va\u0308idab. Kas ta kaob na\u0308dalavahetusteks a\u0308ra? A\u0308rge unustage, see on nende to\u0308o\u0308, mis vaheldub puhkepa\u0308evadega."}, {"text_idx": "#000017", "text": "\"Minu jaoks oli u\u0308llatav, et petised suudavad isegi Skype'i videoko\u0303nesid vo\u0303ltsida. Na\u0308iliselt on ta teie vastas ekraanil, kuid pilt hakib, kuigi ha\u0308a\u0308l on ta\u0308iesti selge. Loomulikult panevad ohvrid selle vahemaa su\u0308u\u0308ks, kuid tegelikult on tegu montaaz\u030ciga. Ohver ei pruugi aru saada, et ra\u0308a\u0308gib fake-videoga. Mina sain pettusest aru alles siis, kui ma\u0308rkasin imelikke musti triipe pildi u\u0308la- ja alla\u0308a\u0308rtes. Ohuma\u0308rk on ka see, kui kehakeel ja jutt ei klapi.\""}, {"text_idx": "#000018", "text": "Ohutuled peaks peas su\u0308ttima ka siis, kui uue kirjaso\u0303bra Facebooki konto on alles hiljuti loodud. Isegi tema Linkedini konto vo\u0303ib olla vo\u0303ltsing. Ei tasu end petta lasta ka kirjaso\u0303bra kuulsatel Facebooki so\u0303pradest, neid on ta\u0308napa\u0308eval nii lihtne lisada.\""}, {"text_idx": "#000019", "text": "Sageli to\u0308o\u0308tavad scammerid vahetuste kaupa, igau\u0308hel on korraga mituku\u0308mme potentsiaalset ohvrit. \"Tu\u0308u\u0308piline scammer on armastab loodust, pikki romantilisi jalutuska\u0308ike ja ku\u0308u\u0308nlavalguso\u0303htuid kamina ees ning vo\u0303ib olla jumalakartlik, Andke andeks, aga u\u0308kski mees ei kirjuta kohe esimeses kirjas, et on jumalakartlik ja romantiline. Samuti ei alusta ta tavapa\u0308raselt oma esimest kirja so\u0303nadega \"Hallo, beautiful\" vo\u0303i \"Hallo, dear!\""}, {"text_idx": "#000020", "text": "Scammerid tavaliselt ei kasuta ohvri nime. Samuti ei huvita neid ohvri igapa\u0308evased tegevused, ku\u0308ll aga tema materiaalne taust, alates mis autoga ta so\u0303idab ning kus ja kellena to\u0308o\u0308tab. Laste arv vo\u0303ib jutuks tulla ja siinkohal panen su\u0308damele, et juhul kui kasutate enda lasete ja kaasarvatud lemmikloomade nimesid internetis paroolidena, siis parem a\u0308rge neid jagage. Internetipetturid vo\u0303ivad olla va\u0308ga ta\u0308psed enda \"ajagraafikutes\". Na\u0308iteks, kui scammer kirjutab, et so\u0303idab New Yorgist Helsinkisse konverentsile, on ta isegi lennuaegadega so\u0303numite saatmisel arvestanud."}, {"text_idx": "#000021", "text": "\"Kui tavapa\u0308raselt inimene vahetab mobiilselt so\u0303numeid, siis kulub teksti toksimisele aega. Kuid kuna scammerid sageli kasutavad tavaarvuteid, siis tema vastused ei vo\u0303t"}, {"text_idx": "#000022", "text": "a aega - ta kasutab copy-paste'i ning kiirelt saabub pikk jutt. Kirjad vo\u0303iad olla va\u0308ga pikad, aga kui neid analu\u0308u\u0308sida, siis konkreetne sisu puudub. Nii vo\u0303ib see pikk kirjavahetus kesta isegi kuu vo\u0303i paar, muutudes ohvri rutiinseks igapa\u0308evaseks harjumuseks, samaegselt tekitades so\u0303ltuvust, ning lootust uuele elule ta\u0308is armastust. Kuid kahjuks nii vo\u0303i teisti ko\u0303ik see idu\u0308ll lo\u0303peb raha ku\u0308simisega.\""}, {"text_idx": "#000023", "text": "\"Reaalsus on karm. 2015. aastal registreeris FBI 12 509 interneti pettuste kohta tehtud kaebust, mille ka\u0308igus ohvrid olid kaotanud 203 miljonit USA dollarit. Inglismaal kasutas aastal 2015 kohtinguportaale 7,8 mijonit inimest. Va\u0308ljapetetud summad la\u0308bi deitimissaitide ja -a\u0308ppide olid ca 39 miljonit eurot. Ning need arvud on vaid ja\u0308a\u0308ma\u0308e veepealne osa. Ja arvata vo\u0303ib, et ka Eesti ei ole internetiohvritest puutumata ja\u0308a\u0308nud.\""}, {"text_idx": "#000024", "text": "U\u0308lli ei soovita avada u\u0308htegi la\u0308bi Google Drive'i teile saadutud fotot juhul, kui te ei tunne vastaspoolt - oht, et koos oodatud pildiga ka mo\u0303ni viirus kaasa tuleb, on liiga suur. Ra\u0308a\u0308kimata sellest, et saadate endast fotosid, mida kasutades teid santazeerida vo\u0303idakse. Meenutagem kasvo\u0303i mo\u0308o\u0308dunud aastal Suurbritannias just sel po\u0303hjusel toimunud ohvrite enesetappe.\""}, {"text_idx": "#000025", "text": "Peegeldame, kui oleme u\u0308hel meelel..."}]